               EIROPAS KOMISIJA
            Briselē, 12.6.2019
            COM(2019) 272 final
            2019/0134(NLE)
            Priekšlikums
            PADOMES LĒMUMS
            par nostāju, kas Savienības vārdā jāieņem Tirdzniecības komitejā, kura izveidota ar Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz grozījumiem šā nolīguma 2.C pielikuma 2. un 3. papildinājumā

               PASKAIDROJUMA RAKSTS

               1.Priekšlikuma priekšmets

               Šis priekšlikums attiecas uz nostāju, kas Savienības vārdā jāieņem Tirdzniecības komitejā, kura izveidota ar 15.1. pantu Brīvās tirdzniecības nolīgumā starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz grozījumiem 2.C pielikuma 2. un 3. papildinājumā.

               2.Priekšlikuma konteksts

               2.1.ES un Korejas Republikas brīvās tirdzniecības nolīgums

               Brīvās tirdzniecības nolīgums starp Eiropas Savienību un tās dalībvalstīm, no vienas puses, un Korejas Republiku, no otras puses, (turpmāk – “Puses” un “BTN” jeb “nolīgums”) ir pirmais jaunās paaudzes tirdzniecības nolīgums, ko noslēgusi Eiropas Savienība, un arī pirmais nolīgums, kas noslēgts ar kādu Āzijas valsti. Nolīguma mērķis ir veicināt divpusējo tirdzniecību un ekonomisko izaugsmi gan ES, gan Korejā.

               Nolīgumu, ko Savienība noslēdza 2015. gada 1. oktobrī
                  1
               , piemēro no 2011. gada 1. jūlija
                  2
               .

               2.2.Tirdzniecības komiteja

               Tirdzniecības komiteja, kas izveidota saskaņā ar Nolīguma 15.1. pantu, var nolemt grozīt Nolīguma 2.C pielikuma 2. un 3. papildinājumu saskaņā ar nolīguma 15.5. panta 2. punktu.

               2.3.Tirdzniecības komitejas plānotais akts

               Nolīguma 2.C pielikuma 3. panta d) punktā noteikts, ka Puses pārskata 2. pielikuma C daļas 2. un 3. papildinājumu ne retāk kā reizi trijos gados pēc šā nolīguma stāšanās spēkā, lai sekmētu šā panta a) apakšpunktā noteikto izstrādājumu pieņemšanu, ņemot vērā visas reglamentējošās norises, kas var būt notikušas starptautiskā līmenī vai Pusēs. Tajā arī noteikts, ka par visām izmaiņām 2. pielikuma C daļas 2. un 3. papildinājumā lemj Tirdzniecības komiteja.

               3.Savienības vārdā ieņemamā nostāja

               Saskaņā ar Līgumiem kopējā tirdzniecības politika ir Savienības ekskluzīvā kompetencē; tā ietver neatkarīgu Savienības tirdzniecības politiku un starptautisku tirdzniecības nolīgumu noslēgšanu. Ņemot vērā to, ka paredzētais akts nodrošina BTN apmierinošu darbību un efektīvu īstenošanu, paredzētā akta pieņemšana atbilst Savienības tirdzniecības politikas mērķiem.

               4.Juridiskais pamats

               4.1.Procesuālais juridiskais pamats

               4.1.1.Principi

               Līguma par Eiropas Savienības darbību (LESD) 218. panta 9. punktā ir paredzēti lēmumi, kas nosaka “nostāju, kas Savienības vārdā jāapstiprina kādā ar Nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām, izņemot lēmumus, kas papildina vai groza attiecīgajā Nolīgumā noteikto iestāžu sistēmu”.

               Jēdziens “lēmumi ar juridiskām sekām” ietver aktus, kam ir juridiskas sekas saskaņā ar starptautisko tiesību normām, kuras reglamentē attiecīgo struktūru.

               4.1.2.Piemērošana konkrētajā gadījumā

               Tirdzniecības komiteja ir ar nolīgumu, proti, ar Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses, izveidota struktūra.

               Akts, kuru Tirdzniecības komiteja ir aicināta pieņemt, ir akts ar juridiskām sekām. Plānotais akts atbilstoši starptautiskajām tiesībām būs pusēm saistošs saskaņā ar BTN 15.5. panta 2. punktu.

               Paredzētais akts nepapildina un negroza nolīgumā noteikto iestāžu sistēmu.

               Tāpēc ierosinātā lēmuma procesuālais juridiskais pamats ir LESD 218. panta 9. punkts.

               4.2.Materiālais juridiskais pamats

               4.2.1.Principi

               Lēmuma, ko pieņem saskaņā ar LESD 218. panta 9. punktu, materiālais juridiskais pamats ir galvenokārt atkarīgs no tā, kāds mērķis un saturs ir paredzētajam aktam, attiecībā uz kuru Savienības vārdā tiek ieņemta noteikta nostāja. Ja paredzētajam aktam ir divi mērķi vai divi komponenti un viens ir atzīstams par galveno, bet otrs nav būtisks, tad lēmums, ko pieņem saskaņā ar LESD 218. panta 9. punktu, jābalsta uz viena materiālā juridiskā pamata, proti, tā, ko prasa galvenais jeb dominējošais mērķis vai komponents.

               4.2.2.Piemērošana konkrētajā gadījumā

               Paredzētais akts īsteno mērķus kopējās tirdzniecības politikas jomā, kā arī tam ir šīs jomas komponenti. Šie paredzētā akta elementi ir nesaraujami saistīti un nav pakārtoti cits citam.

               Tāpēc ierosinātā lēmuma materiālajā juridiskajā pamatā ir iekļauti šādi noteikumi: LESD 207. pants.

               4.3.Secinājums

               Ierosinātā lēmuma juridiskajam pamatam vajadzētu būt LESD 207. pantam saistībā ar LESD 218. panta 9. punktu.

               5.Paredzētā akta publicēšana

               Tirdzniecības komitejas akts grozīs nolīguma 2.C pielikuma 2. un 3. papildinājumu, tāpēc ir lietderīgi to pēc pieņemšanas publicēt Eiropas Savienības Oficiālajā Vēstnesī.

               2019/0134 (NLE)

               Priekšlikums

               PADOMES LĒMUMS

               par nostāju, kas Savienības vārdā jāieņem Tirdzniecības komitejā, kura izveidota ar Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz grozījumiem šā nolīguma 2.C pielikuma 2. un 3. papildinājumā

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 207. panta 3. punktu un 207. panta 4. punkta pirmo daļu saistībā ar tā 218. panta 9. punktu,

               ņemot vērā Eiropas Komisijas priekšlikumu,

               tā kā:

               (1)Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses, (“Puses” un “BTN” jeb “nolīgums”), kas tika parakstīts 2010. gada 6. oktobrī, Savienība noslēdza ar Padomes Lēmumu (ES) 2015/2169 2015. gada 1. oktobrī. To piemēro no 2011. gada 1. jūlija
                  3
               .

               (2)Ar nolīguma 15.1. pantu izveido Tirdzniecības komiteju, kas cita starpā var apsvērt nolīguma grozījumus vai grozīt nolīguma noteikumus gadījumos, kas īpaši paredzēti nolīgumā. Nolīguma 15.5. panta 2. punkts nosaka, ka Tirdzniecības komiteja var pieņemt lēmumu grozīt šā nolīguma pielikumus, papildinājumus, protokolus un piezīmes, pieņemot lēmumu atbilstīgi Pušu attiecīgajām tiesiskajām prasībām un procedūrām.

               (3)Nolīguma 2.C pielikuma 3. panta d) punktā noteikts, ka Puses pārskata 2. pielikuma C daļas 2. un 3. papildinājumu ne retāk kā reizi trijos gados pēc šā nolīguma stāšanās spēkā, lai sekmētu šā panta a) apakšpunktā noteikto izstrādājumu pieņemšanu, ņemot vērā visas reglamentējošās norises, kas var būt notikušas starptautiskā līmenī vai Pusēs. Tajā arī noteikts, ka par visām izmaiņām 2. pielikuma C daļas 2. un 3. papildinājumā lemj Tirdzniecības komiteja.

               (4)Kopš BTN sāka piemērot 2010. gada septembrī, ir mainījušies tehniskie noteikumi, kas minēti nolīguma 2.C pielikuma 2. un 3. papildinājumā, kā arī daži aptvertie izstrādājumi. Lai ņemtu vērā šo attīstību, ES un Koreja ir grozījušas tehniskos noteikumus, vienlaikus saglabājot tādu pašu tirgus piekļuves līmeni, kāds minēts nolīguma 2.C pielikuma 1. panta 2. punktā.

               (5)Tādēļ ir lietderīgi noteikt Savienības nostāju attiecībā uz nolīguma 2.C pielikuma 2. un 3. papildinājumu grozījumu,

               IR PIEŅĒMUSI ŠO LĒMUMU.

               1. pants

               Nostājas, kas Savienības vārdā jāieņem Tirdzniecības komitejā, kura izveidota ar 15.1. pantu Brīvās tirdzniecības nolīgumā starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz grozījumiem 2.C pielikuma 2. un 3. papildinājumā, pamatā ir Tirdzniecības komitejas lēmuma projekts, kas pievienots šim lēmumam.

               2. pants

               Šis lēmums ir adresēts Komisijai.

               Briselē,

                     Padomes vārdā —

                     priekšsēdētājs

                     (1)

                        Padomes 2015. gada 1. oktobra Lēmums (ES) 2015/2169 par to, lai noslēgtu Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses (OV L 307, 25.11.2015., 2. lpp.).

                     (2)

                        Brīvās tirdzniecības nolīgums starp Eiropas Savienību un tās dalībvalstīm, no vienas puses, un Korejas Republiku, no otras puses (OV L 127, 14.5.2011., 6. lpp.).

                     (3)

                        Paziņojums par Brīvās tirdzniecības nolīguma starp Eiropas Savienību un tās dalībvalstīm, no vienas puses, un Korejas Republiku, no otras puses, provizorisku piemērošanu, OV L 168, 28.6.2011., 1. lpp.

    ---documentbreak---

               EIROPAS KOMISIJA
            Briselē, 12.6.2019
            COM(2019) 272 final
            PIELIKUMS
            dokumentam
            Priekšlikums Padomes lēmumam
            par nostāju, kas Savienības vārdā jāieņem Tirdzniecības komitejā, kura izveidota ar Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz grozījumiem šā nolīguma 2.C pielikuma 2. un 3. papildinājumā

               PIELIKUMS

               KOREJAS UN ES TIRDZNIECĪBAS KOMITEJAS LĒMUMS Nr. 3

               (2019. gada xx. aprīlis)

               par Korejas un ES brīvās tirdzniecības nolīguma 2.C pielikuma 2. un 3 papildinājuma grozījumiem

               TIRDZNIECĪBAS KOMITEJA,

               Ņemot vērā Brīvās tirdzniecības nolīgumu starp Korejas Republiku (“Koreja”), no vienas puses, un Eiropas Savienību (“ES”) un tās dalībvalstīm, no otras puses, (turpmāk attiecīgi “nolīgums” un “Puses”) un jo īpaši tā 15.1. panta 4. punkta c) apakšpunktu un 15.5. panta 2. punktu, un 2.C pielikuma 3. panta d) punktu,

               tā kā:

               (1)Saskaņā ar nolīguma 15.1. panta 4. punkta c) apakšpunktu Pušu izveidotā Tirdzniecības komiteja var apsvērt nolīguma grozījumus vai grozīt nolīguma noteikumus gadījumos, kas īpaši paredzēti nolīgumā.

               (2)Nolīguma 15.5. panta 2. punkts nosaka, ka Tirdzniecības komitejas lēmumu grozīt šā nolīguma pielikumus, papildinājumus, protokolus un piezīmes pieņem Puses atbilstīgi savām attiecīgajām tiesiskajām prasībām un procedūrām.

               (3)Nolīguma 2.C pielikuma 3. panta d) punktā noteikts, ka Puses pārskata 2. pielikuma C daļas 2. un 3. papildinājumu ne retāk kā reizi trijos gados pēc šā nolīguma stāšanās spēkā, lai sekmētu šā panta a) apakšpunktā noteikto izstrādājumu pieņemšanu, ņemot vērā visas reglamentējošās norises, kas var būt notikušas starptautiskā līmenī vai Pusēs. Tajā arī noteikts, ka par visām izmaiņām 2. pielikuma C daļas 2. un 3. papildinājumā lemj Tirdzniecības komiteja.

               (4)Koreja un ES ir grozījušas tehniskos noteikumus, lai saglabātu tādu pašu tirgus piekļuves līmeni, kāds minēts nolīguma 2.C pielikuma 1. panta 2. punktā. Turklāt 2. pielikuma C daļas 2. un 3. papildinājumā minētās atsauces uz “ANO EEK noteikumiem” tagad būtu jāsaprot kā atsauces uz “ANO noteikumiem” atbilstīgi Nolīgumam par harmonizētu Apvienoto Nāciju Organizācijas tehnisko noteikumu pieņemšanu riteņu transportlīdzekļiem, aprīkojumam un detaļām, ko var uzstādīt un/vai izmantot riteņu transportlīdzekļos, un saskaņā ar šiem Apvienoto Nāciju Organizācijas noteikumiem piešķirto apstiprinājumu savstarpējās atzīšanas nosacījumiem (3. redakcija)
                  1
               , (2017. gada 20. oktobris).

               (5)2. pielikuma C daļas 2. papildinājuma 1. tabula ir mainīta šādi.

               a)Tā kā ANO noteikumi ES tiek piemēroti obligāti, vienkāršības labad ir nolemts svītrot atsauces uz ES regulām (piemēram, VDR) un direktīvām slejā “Atbilstīgais ES tehniskais noteikums”, un sleja paliek neaizpildīta.

               b)Tomēr, ja nav piemērojamu ANO noteikumu vai ja ANO noteikumu darbības joma nav atbilstoša, piemēram, attiecībā uz “Pieļaujamo skaņas intensitātes līmeni”, tad ES regulas vai direktīvas aizstāj vai papildina ANO noteikumus. Šā iemesla dēļ pozīcijā “Atbilstīgais ES tehniskais noteikums” ir iekļauta norāde “ja ir”.

               c) Attiecībā uz “Pieļaujamo skaņas intensitātes līmeni” un “Rezerves trokšņa slāpētāja sistēmām” pozīcijā “Atbilstīgais ES tehniskais noteikums” ir iekļauta Regula (ES) Nr. 540/2014, jo ar to atceļ Direktīvu 70/157/EEK un to piemēro noteiktā laikā.

               d)“Emisijas” ir aizstātas ar “Vieglo transportlīdzekļu emisijas”, jo ANO 83. noteikums attiecas tikai uz M1 un N1 transportlīdzekļu kategorijām. Turklāt atsauce uz “Direktīvu 70/220/EEK” ir svītrota, jo tā ir atcelta un aizstāta ar Regulām (EK) Nr. 715/2007, (EK) Nr. 692/2008, (ES) Nr. 459/2012, Regulu (ES) 2016/427, Regulu (ES) 2016/646, Regulu (ES) 2017/1151, Regulu (ES) 2017/1154 un Regulu (ES) 2018/1832, kas pievienotas pozīcijā “Atbilstīgais ES tehniskais noteikums”.

               e)Attiecībā uz “Rezerves katalītiskajiem neitralizatoriem” ir svītrota atsauce uz “Direktīvu 70/220/EEK”, jo tā ir atcelta un aizstāta ar Regulu (EK) Nr. 715/2007 un Regulu (EK) Nr. 692/2008, kas pievienotas pozīcijā “Atbilstīgais ES tehniskais noteikums”.

               f)Turklāt skaidrības labad tika pielāgoti ieraksti, kuru nosaukumi mainās (piemēram, ieraksti “Bremžu iekārta” un “Bremžu iekārta” ir aizstāti ar “Bremžu iekārta / smagie transportlīdzekļi” un “Bremžu iekārta / vieglie transportlīdzekļi”).

               g)Ierakstā “Dīzeļmotoru dūmainība” ir svītrota “Direktīva 72/306/EEK”, jo tā ir aizstāta ar “Regulu (EK) Nr. 692/2008”, kas ir pievienota 1. tabulā pozīcijā “Atbilstīgais ES tehniskais noteikums”.

               h)Ierakstā “CO2 emisijas / degvielas patēriņš” “Direktīva 80/1268/EEK” ir aizstāta ar “Regulu (EK) Nr. 692/2008”, kas ir pievienota 1. tabulā pozīcijā “Atbilstīgais ES tehniskais noteikums”, un, lai pilnībā ievērotu minētās regulas darbības jomu, tagad ieraksts ir šāds: “CO2 emisijas / degvielas patēriņš: vieglie pasažieru automobiļi, kuru sēdvietu skaits nepārsniedz astoņas sēdvietas, neskaitot vadītāja vietu”.

               i)Ierakstā “Dzinēja jauda” ir svītrota “Direktīva 80/1269/EEK”, jo tā ir aizstāta ar Regulām (EK) Nr. 692/2008 un (ES) Nr. 582/2011, kas ir pievienotas 1. tabulā pozīcijā “Atbilstīgais ES tehniskais noteikums”.

               j)Ierakstā “Smago transportlīdzekļu emisijas” ir svītrota “Direktīva 2005/55/EK”, jo tā ir aizstāta ar Regulām (EK) Nr. 595/2009, (ES) Nr. 582/2011 un (ES) 2016/1718, kas ir pievienotas 1. tabulā pozīcijā “Atbilstīgais ES tehniskais noteikums”. Turklāt ieraksts ir pārdēvēts par “Smago transportlīdzekļu emisijas”, jo ANO Noteikumi Nr. 49 attiecas uz lielas noslodzes transportlīdzekļiem (t. i., transportlīdzekļiem, kuru atskaites masa pārsniedz 2610 kg).

               (6)2.C pielikuma 2. papildinājuma 2. tabula netiek mainīta.

               (7)2.C pielikuma 3. papildinājuma 1. tabula ir mainīta šādi:

               a) Ierakstā “Transportlīdzeklī esošo personu triecienaizsardzība”, “Priekšējā”, KMVSS pārskatīšanas dēļ pozīcijā “Atbilstīgie Korejas tehniskie noteikumi” atsauce uz “KMVSS 102. pantu” ir aizstāta ar atsauci uz “KMVSS 102. panta 1. un 3. punktu”.

               b)Ierakstā “Transportlīdzeklī esošo personu triecienaizsardzība”, “Sānu”, KMVSS pārskatīšanas dēļ pozīcijā “Atbilstīgie Korejas tehniskie noteikumi” atsauce uz “KMVSS 102. pantu” ir aizstāta ar atsauci uz “KMVSS 102. panta 1. punktu”.

               c)Pozīcija “Vilkšanas āķis” ir aizstāta. Ieraksts “Vilkšanas āķis” ir aizstāts ar ierakstu “Jūgierīces”, jo “jūgierīces” ir Regulā (ES) Nr. 1005/2010 minētais oficiālais termins. Turklāt prasības attiecībā uz “Jūgierīcēm” tagad ir noteiktas “Regulā (ES) Nr. 1005/2010”, nevis “77/389/EEK”. Visbeidzot, atbilstīgais Korejas tehniskais noteikums tagad ir “KMVSS 20. panta 1. punkts”, ar ko aizstāj iepriekšējo atsauci “KMVSS 20. panta 1., 2., 4. apakšpunkts”.

               d)Ierakstā “Gaismas un signālierīču sistēma” KMVSS 106. panta 1. līdz 10. apakšpunkts KMVSS pārskatīšanas dēļ ir svītrots no atbilstīgajiem Korejas tehniskajiem noteikumiem par “Galvenajiem lukturiem”, “Priekšējiem miglas lukturiem”, “Atpakaļgaitas lukturi”, “Klīrensa lukturi”, “Numura zīmes apgaismojumu”, “Aizmugurējo lukturi”, “Bremžu signāllukturi”, “Centrā augšā uzstādītu bremžu signāllukturi”, “Pagrieziena signālu”, “Pagrieziena palīgsignālu” un “Aizmugurējo miglas lukturi”.

               e)Ierakstā “Gaismas un signālierīču sistēma”, “Uzstādīšana” atbilstīgie Korejas tehniskie noteikumi tagad ir šādi: “KMVSS 38. pants, 38.-2., 38.-3., 38.-4., 38.-5. pants, 39., 40., 41., 42., 43., 44., 44.-2. pants, 45., 45.-2. pants, 47. un 49. pants”, ar ko aizstāj iepriekšējo atsauci “KMVSS 38., 39., 40., 41., 42., 43., 44., 45. un 47. pants”. Tas ir saistīts ar KMVSS pārskatīšanu.

               f)Ierakstā “Gaismas un signālierīču sistēma” pozīcijas “Dienas gaitas lukturis” un “Pagrieziena lukturis” ir pievienotas tabulai KMVSS pārskatīšanas dēļ un lai atspoguļotu atjauninātās uzstādīšanas prasības attiecībā uz “Gaismas un signalierīču sistēmu”.

               g)Ierakstā “Gaismas un signālierīču sistēma”, “Centrā augšā uzstādīts bremžu signāllukturis” papildus KMVSS 106. panta 8. apakšpunkta svītrošanai ir svītrots arī KMVSS 43. panta 3. punkts, jo to aizstāj atbilstīgais Korejas tehniskais noteikums “KMVSS 43. panta 2. punkts”.

               h)Ierakstā “Gaismas un signālierīču sistēma” tabulai KMVSS pārskatīšanas dēļ un lai atspoguļotu atjauninātās uzstādīšanas prasības attiecībā uz “Gaismas un signālierīču sistēmu” ir pievienota pozīcija “Sānu gabarītlukturis”.

               i)Ierakstā “Gaismas un signālierīču sistēma”, “Atstarojošas ierīces” atbilstīgie Korejas tehniskie noteikumi tagad ir “KMVSS 49. pants”, ar ko aizstāj iepriekšējo atsauci “KMVSS 49. panta 1., 2. punkts, 107. pants”. Tas ir saistīts ar KMVSS pārskatīšanu.

               j)Ierakstā “Dzinēja jauda” atbilstīgie Korejas tehniskie noteikumi tagad ir “KMVSS 111. pants”, ar ko aizstāj iepriekšējo atsauci “KMVSS 11. panta 1. punkta 2. apakšpunkts, 111. pants”. Tas ir saistīts ar KMVSS pārskatīšanu.

               k)Ierakstā “Ierīces vadītāja redzamības nodrošināšanai” ir svītrotas sadaļā “Prasības” iekļautās atsauces uz “78/318/EEK” un “78/317/EEK”, jo tās ir atceltas un aizstātas ar atsauci “Regula (ES) Nr. 1008/2010” vai “Regula (ES) Nr. 672/2010”. Atbilstīgie Korejas tehniskie noteikumi paliek nemainīgi.

               l)Ierakstā “Drošības jostu komplektu stiprinājumi” atbilstīgie Korejas tehniskie noteikumi tagad ir “KMVSS 27. panta 1., 2., 3., 4. punkts; 103. pants”, kas aizstāj iepriekšējo atsauci “KMVSS 27. panta 1., 2., 3., 4., 5. punkts; 103. panta 1., 2., 3. punkts”. Tas ir saistīts ar KMVSS pārskatīšanu.

               m)Ierakstā “Motociklu emisijas un troksnis (izņemot troksni, ko garāmbraucot rada 3 vai 4 riteņu transportlīdzekļi)” svītro sadaļā “Prasības” minētās atsauces, cita starpā, “Direktīva 2002/51/EK, 2003/77/EK, 97/24/EK 5. un 9. nodaļa”, jo tās ir atceltas un cita starpā aizstātas ar “Regulām (ES) Nr. 168/2013, (ES) Nr. 134/2014”. Atbilstīgie Korejas tehniskie noteikumi paliek nemainīgi.

               n)Ierakstā “Dīzeļa emisijas (tostarp OBD)”, “Transportlīdzekļi ar pilnu masu zem 3,5 t” sadaļā “Prasības” ir pievienotas šādas atsauces: “Regulas (EK) Nr. 715/2007” un “(ES) Nr. 459/2012”, jo tās ir piemērojamās regulas, kas atbilst KMVSS. Atbilstīgie Korejas tehniskie noteikumi paliek nemainīgi.

               o)Ierakstā “Dīzeļa emisijas (tostarp OBD)” “Transportlīdzekļi ar pilnu masu virs 3,5 t” sadaļā “Prasības” cita starpā minētā atsauce “Regula (EK) Nr. 692/2008” ir svītrota un aizstāta cita starpā ar “Regulām (EK) Nr. 595/2009, (ES) Nr. 582/2011”, jo “Regula (EK) Nr. 692/2008” neattiecas uz lielas noslodzes transportlīdzekļiem. Atbilstīgie Korejas tehniskie noteikumi paliek nemainīgi.

               p)Ierakstā “Riepas” atbilstīgie Korejas tehniskie noteikumi tagad ir “Elektrisko ierīču un patēriņa preču drošuma kontroles akta 15., 18. un 19. pants; Elektrisko ierīču un patēriņa preču drošuma kontroles akta izpildes noteikumi, 3. panta 4. punkts, 26. pants; KMVSS 12. panta 1. punkts”, kas aizstāj iepriekšējo atsauci “Rūpniecisko ražojumu kvalitātes vadības drošības un kontroles akts (QMSCIPA)” (19., 20., 21. pants); QMSCIPA izpildes noteikumu 2. panta 2. punkts, 19. pants”. Šīs izmaiņas veic, jo QMSCIPA ir aizstāts ar “Elektrisko ierīču un patēriņa preču drošuma kontroles aktu”.

               (8)2.C pielikuma 3. papildinājuma 2. tabula netiek mainīta.

               (9)Saskaņā ar Korejas un ES Tirdzniecības komitejas 2011. gada 23. decembra Lēmuma Nr. 1 par Tirdzniecības komitejas reglamenta pieņemšanu pielikuma 12. panta 2. punktu sanāksmju starplaikā Tirdzniecības komiteja var pieņemt lēmumus, izmantojot rakstisku procedūru, ja abas Puses tam piekrīt. Rakstiskā procedūra nozīmētu, ka Tirdzniecības komitejas priekšsēdētāji apmainās ar paziņojumiem,

               IR PIEŅĒMUSI ŠO LĒMUMU.

               1. pants

               Nolīguma 2.C pielikuma 2. papildinājuma 1. tabulu aizstāj ar šā lēmuma 1. pielikuma 1. tabulu.

               2. pants

               Nolīguma 2.C pielikuma 3. papildinājuma 1. tabulu aizstāj ar šā lēmuma 2. pielikuma 1. tabulu.

               3. pants

               Šis lēmums stājas spēkā nākamā mēneša pirmajā dienā pēc Pušu apmainīšanās ar rakstiskiem paziņojumiem, kuri saņemti pa diplomātiskiem kanāliem un apliecina, ka tās ir izpildījušas savas attiecīgās piemērojamās tiesību aktu prasības un procedūras, kuras vajadzīgas, lai šis lēmums stātos spēkā.

                        Tirdzniecības komitejas vārdā –

                        Yoo Myung-hee

                        Tirdzniecības ministre,

                        Korejas Republikas Tirdzniecības, rūpniecības un enerģētikas ministrija

                        Cecilia MALMSTRÖM

                        Par tirdzniecību atbildīgā Eiropas Komisijas locekle

               1. pielikums

               2.C pielikuma 2. papildinājums

               1. tabula

               Saraksts, kas minēts 2. pielikuma C daļas 3. panta a) punkta i) apakšpunktā

                        Temats

                        Prasības

                        Atbilstīgie ES tehniskie noteikumi (ja tādi ir)
                           2

                        Pieļaujamais skaņas intensitātes līmenis

                        ANO
                           3
                         51. noteikums

                        Direktīva 70/157/EEK, Regula (ES) Nr. 540/2014

                        Rezerves trokšņa slāpētāja sistēmas

                        ANO 59. noteikums

                        Direktīva 70/157/EEK, Regula (ES) Nr. 540/2014

                        Vieglo transportlīdzekļu emisijas

                        ANO 83. noteikums

                        Regulas (EK) Nr. 715/2007, (EK) Nr. 692/2008, (ES) Nr. 459/2012

                        Regulas (ES) 2016/427, (ES) 2016/646, (ES) 2017/1151, (ES) 2017/1154 un (ES) 2018/1832

                        Rezerves katalītiskie neitralizatori

                        ANO 103. noteikums

                        Regulas (EK) Nr. 715/2007, (EK) Nr. 692/2008

                        Degvielas tvertnes

                        ANO 34. noteikums

                        Sašķidrinātas naftas gāzes tvertnes

                        ANO 67. noteikums

                        Saspiestas dabasgāzes tvertnes

                        ANO 110. noteikums

                        Aizmugurējās drošības konstrukcijas

                        ANO 58. noteikums

                        Stūres spēka moments

                        ANO 79. noteikums

                        Durvju slēgmehānismi un eņģes

                        ANO 11. noteikums

                        Skaņu signālierīces

                        ANO 28. noteikums

                        Netiešās redzamības ierīces

                        ANO 46. noteikums

                        Bremžu iekārta / smagie transportlīdzekļi

                        ANO 13. noteikums

                        Bremžu iekārta / vieglie transportlīdzekļi

                        ANO 13.H noteikums

                        Bremžu uzlikas

                        ANO 90. noteikums

                        Radiotraucējumi (elektromagnētiskā savietojamība)

                        ANO 10. noteikums

                        Dīzeļmotoru dūmainība

                        ANO 24. noteikums

                        Regula (EK) Nr. 692/2008

                        Iekšējais aprīkojums

                        ANO 21. noteikums

                        Pretaizdzīšanas ierīces

                        ANO 18. noteikums

                        Pretaizdzīšanas ierīces un imobilizatori

                        ANO 116. noteikums

                        Transportlīdzekļu signalizācijas sistēmas

                        ANO 97. noteikums

                        ANO 116. noteikums

                        Trieciendroša stūres iekārta

                        ANO 12. noteikums

                        Sēdekļi un to stiprinājumi

                        ANO 17. noteikums

                        Sēdekļi un to stiprinājumi (autobusi)

                        ANO 80. noteikums

                        Ārējie izvirzījumi

                        ANO 26. noteikums

                        Spidometrs

                        ANO 39. noteikums

                        Drošības jostu stiprinājumu vietas

                        ANO 14. noteikums

                        Gaismas un gaismas signalizācijas ierīču uzstādīšana

                        ANO 48. noteikums

                        Atstarotāji

                        ANO 3. noteikums

                        Kontūrlukturi, priekšējie (sānu) gabarītlukturi, aizmugurējie (sānu) gabarītlukturi, bremžu signāllukturi

                        ANO 7. noteikums

                        Dienas gaitas lukturi

                        ANO 87. noteikums

                        Sānu gabarītlukturi

                        ANO 91. noteikums

                        Virzienrādītāji

                        ANO 6. noteikums

                        Aizmugures numura zīmes apgaismojuma lukturis

                        ANO 4. noteikums

                        Galvenie lukturi (R2 un HS1)

                        ANO 1. noteikums

                        Galvenie lukturi (hermētiski noslēgti)

                        ANO 5. noteikums

                        Galvenie lukturi (H1, H2, H3, HB3, HB4, H7 un/vai H8, H9, HIR1, HIR2 un/vai H11)

                        ANO 8. noteikums

                        Galvenie lukturi (H4)

                        ANO 20. noteikums

                        Halogēnie hermetizētie galvenie lukturi

                        ANO 31. noteikums

                        Kvēlspuldzes izmantošanai apstiprinātos apgaismes ķermeņos

                        ANO 37. noteikums

                        Gāzu lokizlādes galvenie lukturi

                        ANO 98. noteikums

                        Gāzu lokizlādes gaismas avoti izmantošanai apstiprinātos gāzu lokizlādes lukturos

                        ANO 99. noteikums

                        Galvenie lukturi (asimetriskas tuvās gaismas)

                        ANO 112. noteikums

                        Adaptīvā priekšējā apgaismojuma sistēma

                        ANO 123. noteikums

                        Priekšējie miglas lukturi

                        ANO 19. noteikums

                        Aizmugurējie miglas lukturi

                        ANO 38. noteikums

                        Atpakaļgaitas lukturi

                        ANO 23. noteikums

                        Stāvgaismas lukturi

                        ANO 77. noteikums

                        Drošības jostas un ierobežotājsistēmas

                        ANO 16. noteikums

                        Bērnu aizsargsistēmas

                        ANO 44. noteikums

                        Priekšējās redzamības lauks

                        ANO 125. noteikums

                        Vadības ierīču, signalizatoru un indikatoru identifikācija

                        ANO 121. noteikums

                        Apsildīšanas ierīces

                        ANO 122. noteikums

                        Pagalvji (kopā ar sēdekļiem)

                        ANO 17. noteikums

                        Pagalvji

                        ANO 25. noteikums

                        CO2 emisijas / degvielas patēriņš: vieglie pasažieru automobiļi, kuru sēdvietu skaits nepārsniedz astoņas sēdvietas, neskaitot vadītāja vietu

                        ANO 101. noteikums

                        Regula (EK) Nr. 692/2008

                        Dzinēja jauda

                        ANO 85. noteikums

                        Regulas (EK) Nr. 692/2008, (ES) Nr. 582/2011

                        Smago transportlīdzekļu emisijas

                        ANO 49. noteikums

                        Regulas (EK) Nr. 595/2009, (ES) Nr. 582/2011

                        Regula (ES) 2016/1718

                        Sānu drošības konstrukcija

                        ANO 73. noteikums

                        Neplīstošais stiklojums

                        ANO 43. noteikums

                        Riepas mehāniskajiem transportlīdzekļiem un to piekabēm

                        ANO 30. noteikums

                        Riepas komerciālajiem transportlīdzekļiem un to piekabēm

                        ANO 54. noteikums

                        Pagaidu lietošanas rezerves riteņi/riepas

                        ANO 64. noteikums

                        Rites troksnis

                        ANO 117. noteikums

                        Ātruma ierobežošanas ierīces

                        ANO 89. noteikums

                        Sakabes ierīces

                        ANO 55. noteikums

                        Cietas sakabes ierīces

                        ANO 102. noteikums

                        Uzliesmojamība

                        ANO 118. noteikums

                        Autobusi

                        ANO 107. noteikums

                        Virsbūves stiprība (autobusi)

                        ANO 66. noteikums

                        Frontālā sadursme

                        ANO 94. noteikums

                        Sānu sadursme

                        ANO 95. noteikums

                        Transportlīdzekļi, kas paredzēti bīstamu kravu pārvadāšanai

                        ANO 105. noteikums

                        Priekšējā drošības konstrukcija

                        ANO 93. noteikums

               2. pielikums

               2.C pielikuma 3. papildinājums

               1. tabula

               Saraksts, kas minēts 2. pielikuma C daļas 3. panta a) punkta ii) apakšpunktā

                        Temats

                        Prasības

                        Atbilstīgie Korejas
                           tehniskie noteikumi

                        Transportlīdzeklī esošo personu

                        triecienaizsardzība

                        Priekšējā

                        ANO 94. noteikums

                        KMVSS
                           4
                         102. pants

                        1. un 3. punkts

                        Sānu

                        ANO 95. noteikums

                        KMVSS 102. panta

                        1. punkts

                        Stūres vadības ierīces stūres vadības ierīces kustību atpakaļ

                        ANO 12. noteikums

                        KMVSS 89. panta 1. punkta 2. apakšpunkts

                        Vadītāja triecienaizsardzība no stūres vadības ierīces sistēmas

                        ANO 12. noteikums

                        KMVSS 89. panta 1. punkta 1. apakšpunkts

                        Sēdekļu sistēmas

                        ANO 17. noteikums

                        KMVSS 97. pants

                        Pagalvji

                        ANO 17. noteikums,
                           ANO 25. noteikums,
                        GTR 7. noteikums

                        KMVSS 26. un 99. pants

                        Durvju slēdzenes un durvju notures sastāvdaļas

                        ANO 11. noteikums,
                        GTR 1. noteikums

                        KMVSS 104. panta 2. punkts

                        Trieciens pa kontrolmērinstrumentu paneli

                        ANO 21. noteikums

                        KMVSS 88. pants

                        Trieciens pa sēdekļa atzveltni

                        ANO 21. noteikums

                        KMVSS 98. pants

                        Trieciens pa roku balstu

                        ANO 21. noteikums

                        KMVSS 100. pants

                        Trieciens pa saules aizsargstiklu

                        ANO 21. noteikums

                        KMVSS 101. pants

                        Trieciens pa salona atpakaļskata spoguli

                        ANO 46. noteikums

                        KMVSS 108. pants

                        Jūgierīces

                        Regula (ES) Nr. 1005/2010

                        KMVSS 20. panta 1. punkts

                        Aizmugurējā apakšā pabraukšanas aizsardzība

                        ANO 58. noteikums

                        KMVSS 19. panta 4. punkts un 96. pants

                        Gaismas un
                           signālierīču sistēma

                        Uzstādīšana

                        ANO 48. noteikums

                        KMVSS 38. pants, 38.-2., 38.-3., 38.-4., 38.-5. pants, 39., 40., 41., 42., 43., 44. pants, 44.-2. pants, 45. pants, 45.-2. pants, 47. un 49. pants

                        Galvenie lukturi

                        ANO 1., 2., 5., 8., 20., 31., 37. noteikums,

                        ANO 98., 99., 112., 113., 123. noteikums

                        KMVSS 38. pants, 48. panta 3. punkts

                        Priekšējie miglas lukturi

                        ANO 19. noteikums

                        KMVSS 38.-2. panta 1. punkts

                        Dienas gaitas lukturis

                        ANO 87. noteikums

                        KMVSS 38.-4. pants

                        Pagrieziena lukturis

                        ANO 119. noteikums

                        KMVSS 38.-5. pants

                        Atpakaļgaitas lukturis

                        ANO 23. noteikums

                        KMVSS 39. pants

                        Klīrensa lukturis

                        ANO 7. noteikums

                        KMVSS 40. pants

                        Numura zīmes apgaismojums

                        ANO 4. noteikums

                        KMVSS 41. pants

                        Aizmugurējais lukturis

                        ANO 7. noteikums

                        KMVSS 42. pants

                        Bremžu signāllukturis

                        ANO 7. noteikums

                        KMVSS 43. panta 1. punkts

                        Centrā augšā uzstādīts

                        bremžu signāllukturis

                        ANO 7. noteikums

                        KMVSS 43. panta 2. punkts

                        Pagrieziena signāls

                        ANO 6. noteikums

                        KMVSS 44. pants

                        Pagrieziena palīgsignāls

                        ANO 7. noteikums

                        KMVSS 44. pants

                        Sānu gabarītlukturis

                        ANO 91. noteikums

                        KMVSS 44.-2. pants

                        Aizmugurējais miglas lukturis

                        ANO 38. noteikums

                        KMVSS 38.-2. panta

                        2. punkts

                        Atstarojošas ierīces

                        ANO 70. noteikums,
                           ANO 3. noteikums

                        KMVSS 49. pants

                        Vadītāja redzamība

                        ANO 46. noteikums

                        KMVSS 50. pants

                        94. pants

                        Dzinēja jauda

                        ANO 85. noteikums

                        KMVSS 111. pants

                        Ierīces
                           vadītāja
                           redzamības
                           nodrošināšanai

                        Priekšējā stikla tīrīšanas sistēma

                        Regula

                        (ES) Nr. 1008/2010

                        KMVSS 51. panta 2. punkts, 109. panta 1. apakšpunkts

                        Atkausēšanas sistēma

                        Regula (ES) Nr. 672/2010

                        KMVSS 109. panta 2. apakšpunkts

                        Pretaizsvīšanas sistēma

                        Regula (ES) Nr. 672/2010

                        KMVSS 109. panta 3. apakšpunkts

                        Priekšējā stikla mazgāšanas sistēma

                        Regula (ES) Nr. 1008/2010

                        KMVSS 109. panta 4. apakšpunkts

                        Pasažieru mašīnas bremzes

                        ANO 13.H noteikums

                        KMVSS 15. pants, 90. panta 1. apakšpunkts

                        Bremžu sistēmas, izņemot pasažieru mašīnas un piekabes

                        ANO 13. noteikums

                        KMVSS 15. pants, 90. panta 2. apakšpunkts

                        Piekabju bremžu sistēma

                        ANO 13. noteikums

                        KMVSS 15. pants, 90. panta 3. apakšpunkts

                        Bremžu pretbloķēšanas sistēma, izņemot piekabju

                        ANO 13. noteikums

                        KMVSS 15. pants, 90. panta 4. apakšpunkts

                        Piekabju bremžu pretbloķēšanas sistēma

                        ANO 13. noteikums

                        KMVSS 15. pants, 90. panta 5. apakšpunkts

                        Stūres iekārta

                        ANO 79. noteikums

                        KMVSS 14. pants,

                        89. panta 2. punkts

                        Ātruma ierobežotājs

                        ANO 89. noteikums

                        KMVSS 110.-2. pants,

                        Spidometrs

                        ANO 39. noteikums

                        KMVSS 110. pants

                        Elektromagnētiskā savietojamība

                        ANO 10. noteikums

                        KMVSS 111.-2. pants,

                        Degvielas noplūde sadursmes gadījumā

                        ANO 34. noteikums,
                           ANO 94. noteikums,
                           ANO 95. noteikums

                        KMVSS 91. pants

                        Pret buferu trieciens

                        ANO 42. noteikums

                        KMVSS 93. pants

                        Drošības jostu komplektu stiprinājumi

                        ANO 14. noteikums,

                        ANO 16. noteikums

                        KMVSS 27. panta 1., 2., 3., 4. punkts; 103. pants

                        Bērnu sēdekļa stiprinājums

                        ANO 14. noteikums

                        KMVSS 27.–2. pants, 103.–2. pants

                        Transportlīdzekļu (četru riteņu) taures signāls, stāvoša transportlīdzekļa troksnis un trokšņa slāpētājs

                        ANO 28. noteikums,

                        ANO 51. noteikums

                        KMVSS 35., 53. pants, NVCA 30. pants un tā Vides ministrijas rīkojuma 29. pants
                           5

                        Motociklu emisijas un troksnis (izņemot troksni, ko garāmbraucot rada 3 vai 4 riteņu transportlīdzekļi)

                        ANO 40. noteikums
                           ANO 41. noteikums
                           ANO 47. noteikums

                        Regulas (ES) Nr. 168/2013, (ES) Nr. 134/2014

                        CACA
                           6
                         46. pants un tās Vides ministrijas rīkojuma 62. pants, NVCA 30. pants un tā Vides ministrijas rīkojuma 29. pants

                        Dīzeļa emisijas
                           (tostarp OBD)

                        Transportlīdzekļi ar pilnu masu zem 3,5 t

                        ANO 83. noteikums,
                           ANO 24. noteikums

                        Regulas (EK) Nr. 715/2007, (EK) Nr. 692/2008, (EK) Nr. 459/2012

                        CACA 46. pants un tā Vides ministrijas rīkojuma 62. pants

                        Transportlīdzekļi ar pilnu masu virs 3,5 t

                        ANO 49. noteikums

                        Regulas (EK) Nr. 595/2009, (ES) Nr. 582/2011

                        Riepas

                        ANO 30., 54., 75., 106., 117., 108., 109. noteikums

                        Elektrisko ierīču un patēriņa preču drošuma kontroles akta 15., 18. un 19. pants;

                        Elektrisko ierīču un patēriņa preču drošuma kontroles akta izpildes noteikumu 3. panta 4. punkts, 26. pants;

                        KMVSS 12. panta 1. punkts

                     (1)

                        E/ECE/TRANS/505/Rev.3.

                     (2)

                        Tukša trešā aile (Atbilstīgais ES tehniskais noteikums) nozīmē, ka attiecīgie noteikumi ir tie paši kā otrajā ailē (Prasības) minētie ANO noteikumi.

                     (3)

                        Iepriekš saukts par “ANO EEK noteikumu”.

                     (4)

                        Agrākais nosaukums “Korejas Transportlīdzekļu drošības standarti”, kas 2014. gada 1. jūlijā pārdēvēti par “Noteikumiem par Korejas transportlīdzekļu un detaļu veiktspēju un standartiem”.

                     (5)

                        Korejas Vides ministrija.

                     (6)

                        Korejas Tīra gaisa aizsardzības akts.


               EIROPAS KOMISIJA
            Briselē, 5.6.2019
            COM(2019) 252 final
            Priekšlikums
            EIROPAS PARLAMENTA UN PADOMES LĒMUMS
            par ES Solidaritātes fonda izmantošanu avansa maksājumu nodrošināšanai Savienības 2020. gada vispārējā budžetā

               PASKAIDROJUMA RAKSTS

               Ar Padomes 2013. gada 2. decembra Regulu (ES, EURATOM) Nr. 1311/2013, ar ko nosaka daudzgadu finanšu shēmu 2014.–2020. gadam
                  1
               , un jo īpaši tās 10. pantu ir atļauts izmantot Eiropas Savienības Solidaritātes fondu ar ikgadējo maksimālo apjomu 500 000 000 EUR apmērā (2011. gada cenās), pārsniedzot finanšu shēmas attiecīgajām izdevumu kategorijām noteiktos maksimālos apjomus.

               Fonda izmantošanas kārtība ir izklāstīta Eiropas Parlamenta, Padomes un Komisijas 2013. gada 2. decembra Iestāžu nolīguma par budžeta disciplīnu, sadarbību budžeta jautājumos un pareizu finanšu pārvaldību
                  2
                11. punktā.

               Fonda pieejamības nosacījumi ir sīki izklāstīti Eiropas Parlamenta un Padomes regulā, ar kuru groza Padomes Regulu (EK) Nr. 2012/2002
                  3
                un kurā ir paredzēts, ka avansa maksājumiem budžetā iekļauj summu, kas maksimāli sasniedz 50 000 000 EUR gan saistību, gan maksājumu apropriācijās.

               Komisija iekļauj šīs summas 2020. gada budžeta projektā.

               Priekšlikums

               EIROPAS PARLAMENTA UN PADOMES LĒMUMS

               par ES Solidaritātes fonda izmantošanu avansa maksājumu nodrošināšanai Savienības 2020. gada vispārējā budžetā

               EIROPAS PARLAMENTS UN EIROPAS SAVIENĪBAS PADOME,

               ņemot vērā Līgumu par Eiropas Savienības darbību,

               ņemot vērā Padomes 2002. gada 11. novembra Regulu (EK) Nr. 2012/2002, ar ko izveido Eiropas Savienības Solidaritātes fondu
                  4
               , un jo īpaši tās 4.a panta 4. punktu,

               ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību
                  5
                un jo īpaši tā 11. punktu,

               ņemot vērā Eiropas Komisijas priekšlikumu,

               tā kā:

               (1)Eiropas Savienības Solidaritātes fonda (“fonds”) mērķis ir ļaut Savienībai ātri, efektīvi un elastīgi reaģēt uz ārkārtas situācijām un demonstrēt solidaritāti ar to reģionu iedzīvotājiem, kurus ir piemeklējušas dabas katastrofas.

               (2)Fondu var izmantot, nepārsniedzot maksimālo summu, kas ir 500 000 000 EUR (2011. gada cenās), kā noteikts Padomes Regulas (ES, Euratom) Nr. 1311/2013
                  6
                10. pantā.

               (3)Grozītās Regulas (EK) Nr. 2012/2002 4.a panta 4. punktā ir noteikts, ka gadījumos, kad tas ir vajadzīgs, lai nodrošinātu budžeta līdzekļu savlaicīgu pieejamību, fondu var izmantot avansa maksājumiem maksimāli 50 000 000 EUR apmērā, iekļaujot attiecīgās apropriācijas Savienības vispārējā budžetā.

               (4)Lai nodrošinātu Savienības 2020. gada vispārējā budžetā pietiekamu budžeta līdzekļu savlaicīgu pieejamību, fonds būtu jāizmanto avansa maksājumiem 50 000 000 EUR apmērā.

               (5)Lai pēc iespējas saīsinātu laiku, kas vajadzīgs fonda izmantošanai, šis lēmums būtu jāpiemēro no 2020. finanšu gada sākuma,

               IR PIEŅĒMUŠI ŠO LĒMUMU.

               1. pants

               Eiropas Savienības 2020. finanšu gada vispārējā budžetā Eiropas Savienības Solidaritātes fondu izmanto, lai avansa maksājumiem nodrošinātu summu 50 000 000 EUR apmērā saistību un maksājumu apropriācijās.

               2. pants

               Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

               To piemēro no 2020. gada 1. janvāra.

               Briselē,

                  Eiropas Parlamenta vārdā —
                        Padomes vārdā –

                  priekšsēdētājs
                        priekšsēdētājs

                     (1)

                        OV L 347, 20.12.2013., 884. lpp.

                     (2)

                        OV C 373, 20.12.2013., 1. lpp.

                     (3)

                        OV L 189, 27.6.2014., 143. lpp.

                     (4)

                        OV L 189, 27.6.2014., 143. lpp.

                     (5)

                        OV C 373, 20.12.2013., 1. lpp.

                     (6)

                        OV L 347, 20.12.2013., 884. lpp.